
R E F E R A T

Consiliul Local al Municipiului Timişoara, prin Hotărârea nr.269/28.06.2005 privind atribuirea în folosinţă gratuită a mansardei din imobilul situat în Timişoara, str. Platanilor nr.2, Centrului de Tranzit pentru Minori «Sf. Nicolae», a atribuit în folosinţă gratuită pe o perioadă de 5 ani mansarda imobilului din Timişoara, str. Platanilor nr.2, înscris în CF nr.8136 Timişoara, nr.top.16892/1, 16982/2, 16814-16815/2, 16812-16813/2, 16813-16811/2. 

Terenul cu nr. cadastral 16812-16813/2 în suprafaţă de 896 mp. a fost revendicat de Bogdan Ana iar prin Dispoziţia nr. 2513/17.10.2006 dispunându-se acordarea de despăgubiri.
Prin Hotărârea nr.466/20.12.2005 privind înfiinţarea  Serviciului Pentru Protecţia Copilului şi Familiei prin reorganizarea Centrului de Tranzit pentru Minori «Sf. Nicolae», Centrul de Tranzit pentru Minori «Sf. Nicolae» s-a reorganizat prin înfiinţarea  Serviciului Pentru Protecţia Copilului şi Familiei care conform H.C.L.M.T. nr.157/18.04.2006 este în subordinea Direcţiei de Asistenţă Socială Comunitară a Municipiului Timişoara,
   Serviciul Pentru Protecţia Copilului şi Familiei, prin cererea nr.D82007-4057/23.10.2007, a solicitat atribuirea în folosinţă gratuită a mansardei pe o perioadă de 10 ani, condiţie necesară pentru accesarea fondurilor structurale. 

În şedinţa Comisiei de analiză a spaţiilor cu altă destinaţie decât aceea de locuinţă situate în imobile proprietatea Primăriei precum şi în proprietatea Statului Român în administrarea Consiliului Local al Municipiului Timişoara înfiinţată prin H.C.L.M.T. nr.288/2005, din data de 04.12.2007, s-a analizat solicitarea Serviciului Pentru Protecţia Copilului şi Familiei hotărându-se să propunem Consiliului Local al Municipiului Timişoara un proiect de hotărâre privind atribuirea mansardei în folosinţă gratuită pe o perioadă de 10 ani.
Având în vedere cele de mai sus
PROPUNEM :
1. Emiterea unei hotărâri de Consiliul Local prin care să fie aprobată atribuirea în folosinţă gratuită a mansardei imobilului din Timişoara, str. Platanilor nr.2, înscris în CF nr.8136 Timişoara, nr.top.16892/1, 16982/2, 16814-16815/2, 16812-16813/2, 16813-16811/2 pe o perioadă de 10 ani, Serviciului Pentru Protecţia Copilului şi Familiei.
2. Revocarea Hotărârii Consiliului Local nr.269/28.06.2005 privind atribuirea în folosinţă gratuită a mansardei din imobilul situat în Timişoara, str. Platanilor nr.2, Centrului de Tranzit pentru Minori «Sf. Nicolae».

